CELEX: 62014FN0106
Language: el
Date: 2014-10-09 00:00:00
Title: Υπόθεση F-106/14: Προσφυγή της 9ης Οκτωβρίου 2014 — ZZ κατά Επιτροπής

26.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/45
            
         Προσφυγή της 9ης Οκτωβρίου 2014 — ZZ κατά Επιτροπής
   (Υπόθεση F-106/14)
   (2015/C 026/59)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: ZZ (εκπρόσωπος: M. Velardo, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως της Επιτροπής να χορηγήσει στον προσφεύγοντα, από 1ης Ιανουαρίου 2014, μόνον 2,5 συμπληρωματικές ημέρες αδείας ως «οικογενειακή άδεια» αντί να χορηγήσει «οδοιπορική άδεια» 5 ημερών την οποία εδικαιούτο, βάσει του άρθρου 7 του παραρτήματος V του Κανονισμού Υπηρεσιακής Καταστάσεως των υπαλλήλων (ΚΥΚ), όπως τροποποιήθηκε με τον κανονισμό 1023/2013 του Ευρωπαϊκού Κοινοβουλίου και του Συμβουλίου της 22ας Οκτωβρίου 2013 που τροποποίησε τον ΚΥΚ.
   
      Αιτήματα
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Επιτροπής που προκύπτει από την ιστοσελίδα «Δικαιώματα» του δικτύου intranet SYSPER και επιβεβαιώθηκε με την απόφαση της Επιτροπής R/396/14 της 2ας Ιουλίου 2014 περί απορρίψεως ενστάσεως, να χορηγήσει στον προσφεύγοντα, από 1ης Ιανουαρίου 2014, 2,5 ημέρες συμπληρωματικής αδείας ως «οικογενειακή άδεια», αντί να χορηγήσει «οδοιπορική άδεια» 5 ημερών την οποία εδικαιούτο προηγουμένως, βάσει του άρθρου 7, πρώτο εδάφιο, του παραρτήματος V του ΚΥΚ των υπαλλήλων της Ευρωπαϊκής Ένωσης, όπως τροποποιήθηκε με τον κανονισμό (ΕΕ, Ευρατόμ) 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, για την τροποποίηση του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, καθώς και του καθεστώτος που εφαρμόζεται στο λοιπό προσωπικό της Ευρωπαϊκής Ένωσης·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.